Document ID: 32006R1234

KOMISJONI MÄÄRUS (EÜ) nr 1234/2006,
16. august 2006,
millega muudetakse määrust (EMÜ) nr 2973/79, millega kehtestatakse üksikasjalikud rakenduseeskirjad ekspordiabi andmiseks veise- ja vasikalihatoodetele, mis võivad kolmandas riigis kasutada impordi erirežiimi
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta, (1) eriti selle artikli 33 lõiget 12,
ning arvestades järgmist:
(1)
Vastavalt komisjoni 26. juuni 1995. aasta määruse (EÜ) nr 1445/95 (veise- ja vasikalihasektori impordi- ja ekspordilitsentside rakenduseeskirjade kohta) (2) (mida on muudetud nõukogu määrusega (EÜ) nr 360/2004) (3) artikli 12 lõikele 8 ei saa enam kasutamata koguseid üle kanda, kui kogused, millele litsentse taotletakse, on väiksemad kui ekspordiks ette nähtud üldkogus.
(2)
Komisjoni 21. detsembri 1979. aasta määrus (EMÜ) nr 2973/79 (millega kehtestatakse üksikasjalikud rakenduseeskirjad ekspordiabi andmiseks veise- ja vasikalihatoodetele, mis võivad kolmandas riigis kasutada impordi erirežiimi) (4) artikli 1 lõikega 1 on ette nähtud iga-aastane kvoot 5 000 tonni värske, jahutatud või külmutatud veiseliha sisseveo kohta Ameerika Ühendriikidesse. Lisaks on kõnealuse sättega ette nähtud, et eespool nimetatud kvoot jaotatakse neljaks, s.t igas kvartalis on kasutatav kogus 1 250 tonni, ja eelmises kvartalis kasutamata jäänud kogused saab järgmistesse kvartalitesse üle kanda.
(3)
Määrusega (EÜ) nr 360/2004 tehtud muudatuse tõttu on määruse (EMÜ) nr 2973/79 artikli 1 lõike 1 teine lõik muutunud tarbetuks ning tuleks seepärast välja jätta.
(4)
Lisaks, võttes arvesse eespool nimetatud kvoodi kasutamist ja järgmistesse kvartalitesse ülekandmise võimaluse kaotamist, ei ole enam vaja säilitada kohustust jagada kvoot neljaks võrdseks koguseks kvartalis. Seega tuleks saadaolevate koguste kvartaalne jaotus tunnistada kehtetuks.
(5)
Seetõttu tuleks muuta määrust (EMÜ) nr 2973/79.
(6)
Käesoleva määrusega ette nähtud meetmed on kooskõlas veise- ja vasikalihaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 2973/79 artikli 1 lõikest 1 jäetakse välja teine lõik.
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 16. august 2006

Labels: 3
17
19
18